CELEX: 32021D1798
Language: da
Date: 2021-10-07 00:00:00
Title: Rådets afgørelse (EU) 2021/1798 af 7. oktober 2021 om forlængelse af ansættelsesperioden for Europols administrerende direktør

12.10.2021   
               
               
                  DA
               
               
                  Den Europæiske Unions Tidende
               
               
                  L 361/50
               
            
         RÅDETS AFGØRELSE (EU) 2021/1798
         af 7. oktober 2021
         om forlængelse af ansættelsesperioden for Europols administrerende direktør
         RÅDET FOR DEN EUROPÆISKE UNION HAR —
         under henvisning til Europa-Parlamentets og Rådets forordning (EU) 2016/794 af 11. maj 2016 om Den Europæiske Unions Agentur for Retshåndhævelsessamarbejde (Europol) og om erstatning og ophævelse af Rådets afgørelse 2009/371/RIA, 2009/934/RIA, 2009/935/RIA, 2009/936/RIA og 2009/968/RIA (1), særlig artikel 54, stk. 3-5,
         i sin egenskab af den myndighed, der har kompetence til at udnævne Europols administrerende direktør,
         under henvisning til forslag fra Europols bestyrelse af 15. marts 2021, og
         ud fra følgende betragtninger:
         
                     (1)
                  
                  
                     Catherine DE BOLLE blev udnævnt til Europols administrerende direktør ved Rådets afgørelse af 8. marts 2018 (2). Catherine DE BOLLEs ansættelsesperiode udløber den 1. maj 2022.
                  
               
                     (2)
                  
                  
                     Europols administrerende direktør udnævnes for en periode på fire år, der kan forlænges én gang, jf. artikel 54, stk. 4, i forordning (EU) 2016/794.
                  
               
                     (3)
                  
                  
                     Afgørelsen fra Europols bestyrelse af 1. maj 2017 fastsætter proceduren for forlængelse af ansættelsesperioden for Europols administrerende direktør.
                  
               
                     (4)
                  
                  
                     Bestyrelsen har underrettet Europa-Parlamentet om, at det agter at foreslå Rådet, at Catherine DE BOLLEs ansættelsesperiode forlænges.
                  
               
                     (5)
                  
                  
                     Bestyrelsen har foreslået Rådet, at ansættelsesperioden for Europols administrerende direktør, Catherine DE BOLLE, forlænges.
                  
               
                     (6)
                  
                  
                     På grundlag af nævnte forslag agter Rådet at forlænge ansættelsesperioden for Catherine DE BOLLE som Europols administrerende direktør —
                  
               VEDTAGET DENNE AFGØRELSE:
         
            Artikel 1
            Ansættelsesperioden for Catherine DE BOLLE som Europols administrerende direktør forlænges fra den 2. maj 2022 til den 1. maj 2026 i lønklasse AD 16.
         
         
            Artikel 2
            Denne afgørelse træder i kraft på dagen for offentliggørelsen i Den Europæiske Unions Tidende.
         
         
            Udfærdiget i Luxembourg, den 7. oktober 2021.
            
               
                  På Rådets vegne
               
               M. DIKAUČIČ
               
                  Formand
               
            
         
         
            (1)  EUT L 135 af 24.5.2016, s. 53.
         
            (2)  EUT C 122 af 9.4.2018, s. 1.